POZIV
na sudjelovanje u savjetovanju
sa zainteresiranom javnošću

o 

NACRTU ODLUKE O ZAŠTITI IZVORIŠTA BILJE-KONKOLOŠ
Sukladno odredbama Zakona o vodama (''Narodne novine" broj 153/09., 63/11., 130/11., 56/13. i 14/14.) i Pravilnika o uvjetima za utvrđivanje zona sanitarne zaštite izvorišta (''Narodne novine" broj 66/11. i 47/13.), pokrenut je postupak usklađivanja postojeće Odluke o zaštiti izvorišta Bilje-Konkološ.
Stručno povjerenstvo koje je imenovao Župan Osječko-baranjske županije izradilo je Nacrt Odluke o zaštiti izvorišta Bilje-Konkološ, na koji su, sukladno zakonskim obvezama, prethodnu suglasnost dale Hrvatske vode. Ovom Odlukom propisuju se određena ograničenja i zabrane kao i obveza postupanja kojima se utječe na interese te prava i obveze građana i pravnih osoba. 
Stoga se sukladno članku 11. Zakona o pravu na pristup informacijama ("Narodne novine" broj 25/13. i 85/15.) provodi postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta Odluke na internetske stranice Osječko-baranjske županije s mogućnošću sudionika da elektronskom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu. Postupak savjetovanja provest će se u razdoblju od 10. veljače do 11. ožujka 2016. godine.
Organizator i nositelj postupka savjetovanja je Povjerenstvo za usklađivanje Odluke o zaštiti izvorišta Bilje-Konkološ, odnosno upravno tijelo koje obavlja stručne i administrativne poslove za Povjerenstvo - Upravni odjel za prostorno planiranje i zaštitu okoliša Osječko-baranjske županije.
Pozivamo vas na sudjelovanje u postupku Savjetovanja, za koju potrebu vam je na raspolaganju utvrđeni Nacrt Odluke i Obrazac sudjelovanja u savjetovanju.

- Nacrt Odluke o zaštiti izvorišta Bilje-Konkološ 
- Obrazac sudjelovanja u savjetovanju 
